અમરાઇવાડીમાં આવેલ દ્વારકાધીશનગરમાં રહેતી ગીતાબહેન જાટવે તેના પતિ અને સાસુ-સસરા વિરુદ્ધમાં હત્યા કરવાની કોશિશ કરવા અંગે ફરિયાદ કરી છે. ગીતાબહેનને અવારનવાર તેમના પતિ દીપકભાઇ, સસરા બાબુસિંગ અને સાસુ ઉર્મિલાબેન સાથે અનેક બાબતે તકરાર થઇ હતી. બે દિવસ પહેલાં બપોરે ગીતાબહેને દીપકભાઇને કહ્યું હતું કે તારા પિતાએ પીવાના પાણીની પાઇપ બંધ કરી દીધી છે. આ બાબતે દીપકભાઇ અને ગીતાબહેન વચ્ચે ઉગ્ર બોલાચાલી થઇ હતી, જેમાં દીપકભાઇએ આવેશમાં આવીને ગીતાબહેન પર કેરોસીન છાંટીને સળગાવી દીધી હતી. ગીતાબહેન દાઝી જતાં તેમને સારવાર અર્થે હોસ્પિટલમાં ખસેડવામાં આવ્યાં હતા.